**ЖГАРОВА В.М., аг.Камунар**

**АРГАНІЗАЦЫЯ СТЫМУЛЮЮЧЫХ ЗАНЯТКАЎ З ВУЧНЯМІ 9-11 КЛАСАЎ ПА ПАДРЫХТОЎЦЫ ДА АЛІМПІЯДЫ**

Мэта: стварэнне ўмоў для фарміравання комплекснага лінгвістычнага мыслення вучняў

Задачы:

а) выпрацоўваць уменні і навыкі комплекснага падыходу да рашэння адукацыйных задач на стымулюючых занятках;

б) павышаць культуралагічную кампетэнтнасць вучняў;

в) развіваць уменне вызначаць тэматыку і праблематыку твораў.

Этапы заняткаў:

1) арыенціровачна-матывацыйны;

2) актуалізацыя суб’ектыўнага вопыту ўдзельнікаў;

3) мэтавызначэнне;

4) засваенне новых ведаў;

5) рэфлексійны.

*Абсталяванне*: камп’ютар, мультымедыйны праектар, дыдактычны матэрыял на картках

Ход заняткаў

І этап. **Арыенціровачна-матывацыйны.**

1. Прывітанне

2. Верш. Удзельнікі павінны адгадаць, пра што ідзе размова.

Ты вяршыня вялікіх надзей,

Да перамогі светлы шлях для нас.

Ты скарбніца школьных падзей

І сродак бавіць вольны час.

У лабірынтах добрых ведаў

Нам давядзецца разабрацца,

Каб поспех нас, сябры, наведаў

Трэба шукаць і не здавацца!

3. Гутарка

**ІІ этап. Актуалізацыя суб’ектыўнага вопыту ўдзельнікаў.** “Пропуск на заняткі”

Гульня “Так ці не”. Калі згодны са сцверджаннем (так), пастаўце 1, калі не — 0.

1.Прыказкі, прымаўкі — гэта жанры вуснай народнай творчасці (так-1).

2.Слова “фальклор” нямецкага паходжання (не, англійскага-0).

3. Ад прыказак і прымавак трэба адрозніваць афарызмы — аўтарскія выразы (так-1).

4. З рускай мовы на беларускую прыказкі і прымаўкі можна дакладна перакласці з дапамогай перакладнога слоўніка (не, прыказкі і прымаўкі перадаюць каларыт і самабытнасць мовы-0)

5. Блізка да прыказак і прымавак стаяць фразеалагізмы (так-1).

6. Фразеалагізмы з’яўляюцца свабоднымі словазлучэннямі (не, гэта непадзельныя словазлучэнні-0).

Правільны адказ:101010

**ІІІ этап. Мэтавызначэнне**

**ІV.Засваенне новых ведаў**

І.Суаднясіце рускамоўныя варыянты прыказак з беларускімі адпаведнікамі

А. Не верь ушам своим, 1. Не кожны куслівы,

а верь глазам. хто звяглівы.

Б. Много слов, мало дела. 2. Што каму дапякае,

той пра тое і гукае.

В. Кто много грозит, тот 3. Вер не сказу, а

мало вредит паказу.

Г. Что на уме, то на языке. 4.Слоў на мех, а

спраў на смех.

2.Запішыце беларускамоўныя адпаведнікі ў транскрыпцыі.

3. Палічыце, колькі разоў у беларускамоўных варыянтах сустракаецца :

а)гук [a]; б)гук [й] ; в) колькі мяккіх зычных.

4. Якой тэмай можна аб’яднаць усе гэтыя прыказкі? Сфармулюйце яе.

**Адказы:** 1.А3Б4В1Г2

2.[ н’а кожны кус’л’івы / хто з’в’агл’івы// ]

[ што каму дап’акайэ / той пра тойэ й гукайэ// ]

[ в’эр н’а сказу / а паказу// ]

[ слоў на м’эх / а спраў на с’м’эх// ]

3. гук [a]- 17 ; гук [й]- 5; мяккіх зычных- 17

4. Адносіны чалавека да мовы, маўлення, слова.

ІІ. Прачытайце і запішыце прыказкі (ЗП не пастаўлены)

Прыйшло махам пайшло прахам.

Як нажылі так і пражылі.

На чужое дабро нясі слёз вядро.

Чужое ўзяць сваё згубіць.

Не бяры чужое аддасі сваё.

Чужое дабро вылазіць праз рабро.

Заданні:

1.Колькі і якіх паставілі ЗП у сказах?

2. Вызначце від кожнага сказа.

3.Палічыце часціны мовы ў запісаных прыказках:

а) назоўнікі; б) прыметнікі; в) прыслоўі.

4. Вызначце тэму запісаных прыказак.

**Адказы: 1**.Коска-1, працяжнік-2, двукроп’е-1.

2.Прыйшло махам -- пайшло прахам. (Бяззлучн.)

Як нажылі, так і пражылі. (Складаназалежны)

На чужое дабро нясі слёз вядро. (Просты сказ)

Чужое ўзяць -- сваё згубіць. (Бяззлучнікавы сказ)

Не бяры чужое: аддасі сваё. (Бяззлучнікавы сказ)

Чужое дабро вылазіць праз рабро. (Просты сказ)

3. Назоўнікі - 7, прыметнікі - 2, прыслоўі - 3.

4. Тэма прыказак — адносіны чалавека да крадзяжу, сумленнасць, слава, рэпутацыя.

ІІІ. Перад вамі рускамоўныя прыказкі і іх беларускамоўныя эквіваленты:

1. Чёрного кобеля не от- Не паможа ні мыла,

моешь добела ні вода,бо такая … 2. Человек предполагает, Чалавек марыць, а

а Бог располагает. Бог…

3. Что имеем — не храним, Не знаем цану вадзіцы, потерявши — плачем. пакуль не высахла…

4. Запретный плод сладок. Як кажуць “не”,

то хочацца…

Заданні:

1. Якіх слоў не хапае ў беларускамоўных варыянтах?

2. Суаднясіце выкарыстаныя ў прыказках словы з марфемнай будовай:

1. ¬ ͡ ^ ^ ^ 3. ͡ ^ ^ ^

2. ¬ ͡ □ 4. ͡ □

3. Колькі слоў з нулявым канчаткам сустрэлася ў беларускамоўных варыянтах?

4. Колькі службовых часцін мовы ўжыта ў беларускамоўных адпаведніках?

Адказы:

І. 1.…УРОДА (ПАРОДА)

2…УЛАДАРЫЦЬ (ГАСПАДАРЫЦЬ)

3…КРЫНІЦА

4…УДВАЙНЕ (УТРАЙНЕ)

ІІ. 1-2, 2- 3, 3-4, 4-1

ІІІ. Чалавек, Бог.

ІV. Службовыя часціны мовы — 8.

1. Не паможа ні мыла ні вода, бо такая ўрода.

2. Чалавек марыць, а Бог уладарыць.

3. Не знаем цану вадзіцы, пакуль не высахла крыніца.

4. Як кажуць “не”, тады хочацца ўдвайне.

ІV . «ПАЭТЫЧНАЯ СТАРОНКА”

Душа чалавека, нібыта рака, ---

Імклівая плынь і ўстойлівы бераг.

Яе дабраты і любові не змерыш,

душа чалавека, нібыта рака.

Калі абмялее аднойчы рака,

То ёй чалавек — дапамога спрадвеку.

А хто дапаможа душы чалавека,

Калі абмялее яна, як рака?

С. Законнікаў

Заданні:

1. Паразважайце над праблематыкай твора.
2. Злучыце пачатак і канцоўку прыказак, прачытайце. Вызначце тэму прыказак.

1. Хто дабра людзям жадае… …лагодны прывет.

2. Дапамажы іншаму ў бядз… …як у жніво пагода.

3. Любіць увесь свет… …той і сабе мае.

4. Шануй людзей… … а дрэннае век не забудзеш.

5. У жыцці згода… …Бог дасць і табе.

6. Добрае доўга помніцца… то і цябе пашануюць.

1. Ці суадносіцца тэма верша з тэматыкай прыказак? Дакажыце. Вызначце ідэю верша.

Адказы: верш філасофскай лірыкі, у якім размова ідзе пра дабро і зло, пра жыццё чалавека, пра яго ўзаемаадносіны з акаляючым светам. Аўтар заклікае да ўзаемаразумення, чуласці, уважлівасці адзін да аднаго. Прыказкі таксама адлюстроўваюць маральныя каштоўнасці беларускага народа, з’яўляюцца своеасаблівым этычнам кодэксам. Калі б у рэальным жыцці мы прытрымліваліся гэтых нормаў, верш бы не заканчваўся такім метафарычным пытаннем.

**VІ этап. Рэфлексійны**

Работа завершана. Дайце, калі ласка, на лістах-водзывах ацэнку сённяшніх заняткаў.

Ліст-водзыў “Якімі былі сёння заняткі?”

+ -

А — актуальныя

Л — лёгкія

І — інфармацыйныя

М — мнагагранныя

П — пазнавальныя

І — інтэлектуальныя

Я — яркія

Д — дзелавыя

А — актыўныя

Калі згодны з тым, што сённяшнія заняткі актуальныя, пастаўце +, калі не- і г.д.

Дамашняе заданне: на верш С.Законнікава напісаць водгук

Дзякуй за работу!